Wara l-aħbar sabiħa li l- Prim Ministru Joseph Muscat rebaħ il-kawża kontra l-Gvern (u Marco Gaffarena) biex jitħassru l-kuntratti ta' Triq Zekka l-Belt forsi wasal iż-żmien li jiftaħ il-Bank ta' Lazzru! Il-Bank ta' Lazzru b'mod differenti mill-Bank ta' Pilatu bla dubju jkun indirizzat għal dawk mejtin bil-ġuħ li jgħixu bil-loqom li jaqgħu minn fuq il-mejda ta' dawk li jkunu qed jiffangaw. Il-Bank ta' Lazzru ma jkunx addattat għal dawk li jieklu b'ħafna ħluq, għax dawk diġa għandhom il-Bank ta' Pilatu li jieħu ħsiebhom sewwa u jostor il-passi tagħhom. Wara li l-Prim Ministru rebaħ il-kawża kontra l-Prim Ministru (u Marco Gaffarena) jidher li ma baqax iktar min jieħu ħsieb lil dawk mejtin bil-ġuħ. Għalhekk huwa meħtieġ li jitwaqqaf malajr kemm jista' jkun il-Bank ta' Lazzru : għax dawk mejtin bil-ġuħ, ukoll għandhom id-dritt li jieklu.